
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 920 


23 Οκτωβρίου 2002 


ΔΙΑΤΑΓΜΑΤΑ 


Καθορισμός ορίων, ορισμός τομέων και ειδικών όρων και 
περιορισμών δόμησης των παραδοσιακών οικισμών 
Χώρας Φολεγάνδρου και Καραβοστάση της νήσου Φο¬ 
λεγάνδρου του Νομού Κυκλάδων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 1 του Ν. 1577/1985 "Γενικός Οικο¬ 
δομικός Κανονισμός και άλλες πολεοδομικές διατάξεις 
(ΦΕΚΑ'210), όπως το άρθρο αυτό αντικαταστάθηκε με το 
άρθρο 3 του Ν. 2831/ 2000 "Τροποποίηση των διατάξεων, 
ΓΟΚ, και άλλες πολεοδομικές διατάξεις" (ΦΕΚ 140 Α') και 
ερμηνεύθηκε με το άρθρο 34 παρ. 5 εδ. α' του Ν. 2971/ 
2001 "Αιγιαλός, παραλία και άλλες διατάξεις" (ΦΕΚ Α' 285). 

β) Του άρθρου 25 παρ. 9βτου Ν. 2508/1997 "Βιώσιμη οι¬ 
κιστική ανάπτυξη πόλεων και οικισμών της χώρας και άλ¬ 
λες διατάξεις" (ΦΕΚ 124/Α'). 

γ) Του άρθρου 29α του Ν. 1558/1985 "Κυβέρνηση και 
Κυβερνητικά Όργανα" (Α' 137), όπως προστέθηκε με το 
άρθρο 27 του Ν.2081/1992 (Α' 154) και αντικαταστάθηκε 
με το άρθρο 1 παρ. 2α του Ν. 2469/1997 (Α'38). 

2. Το ΔΠΕ/16373/28.12.2001 διαβιβαστικό έγγραφο της 
Διεύθυνσης Περιβάλλοντος, Τμήμα Παραδοσιακών Οικι- 
σμώντου Υπουργείου Αιγαίου προς το Κοινοτικό Συμβού¬ 
λιο της Κοινότητας Φολεγάνδρου και το γεγονός ότι η 
προθεσμία του άρθρου 3 παρ. 1β Ν. 2831/2000 παρήλθε 
άπρακτη. 

3. Την από 14.12.2001 αιτιολογική έκθεση - εισήγηση 
της Διεύθυνσης Περιβάλλοντος Υπουργείου Αιγαίου. 

4. Τα 8/13.12.2001 και 2/18.4.2002 Πρακτικά του Συμ¬ 
βουλίου Χωροταξίας Οικισμού και Περιβάλλοντος του Υ¬ 
πουργείου Αιγαίου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

6. Την 477/2002 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Αιγαίου, α¬ 
ποφασίζουμε: 

Άρθρο 1 

1. Καθορίζονται ειδικοί όροι και περιορισμοί δόμησης 


στους χαρακτηρισμένους ως παραδοσιακούς (από 
19.10.1978 Π.Δ/γμα, Δ' 594 και από 17.6.1988 Π.Δ/γμα, Δ' 
504, αντίστοιχα) οικισμούς Χώρας και Καραβοστάση της 
νήσου Φολεγάνδρου. 

2. Καθορίζονται τα όρια των οικισμών Χώρας και Καρα¬ 
βοστάση της νήσου Φολεγάνδρου και ορίζονται οι παρα¬ 
κάτω τομείς εντός των ορίων των οικισμών: 

Γιατην Χώρα Φολεγάνδρου ορίζονται οι τομείς Α, Α1, Β, 
Β1 και για τον οικισμό Καραβοστάση ορίζονται οι τομείς 
Α, Α1 και Β όπως φαίνονται στα σχετικά πρωτότυπα δια¬ 
γράμματα σε κλίμακα 1:5000 που θεωρήθηκαν από το Γε¬ 
νικό Γραμματέα του Υπουργείου Αιγαίου με την ΔΠΕ/ 
9871/2002 πράξη του και που αντίτυπό τους σε φωτοσμί¬ 
κρυνση δημοσιεύεται στο παρόν διάταγμα. 

Άρθρο 2 

1. Η αρτιότητα των οικοπέδων καθορίζεται ως εξής: 

α) για την Χώρα Φολεγάνδρου ισχύει η οριζόμενη από το 
άρθρο 1 του από 11.5.89 Π.Δ. (ΦΕΚ345/Δ/89), δηλαδή για 
τις ζώνες Α και Α1 600 τ.μ. και για τις ζώνες Β και Β1 2.000 
τ.μ. με ελάχιστο πρόσωπο 13μ. και 18μ. αντίστοιχα σε κοι¬ 
νόχρηστο χώρο ή σε χώρο που έχει τεθεί σε κοινή χρήση. 

β) για τον οικισμό Καραβοστάση ισχύει για τις ζώνες Α 
καιΑΙ 1000 τ.μ. και για την ζώνη Β 2.000 τ.μ. 

Κατά τα λοιπά, για τους παραπάνω χαρακτηρισμένους 
ως παραδοσιακούς οικισμούς Χώρας και Καραβοστάση 
της νήσου Φολεγάνδρου διατηρούνται οι υφιστάμενες 
παρεκκλίσεις, που ορίζονται στα από 19.10.1978 (ΦΕΚ 
594 Δ'), 11.5.1989 (ΦΕΚ 345 Δ') και 17.6.1988 (ΦΕΚ 504 Δ') 
αντίστοιχα, Π.Δ/γματα. 

2. Ο συντελεστής δόμησης παραμένει ως έχει και τρο¬ 
ποποιείται μόνο στις ζώνες Α και Α1 του οικισμού της Χώ¬ 
ρας στις οποίες ορίζεται σε 0,7. Το ποσοστό κάλυψης ο¬ 
ρίζεται σε 40% ανεξάρτητα από την επιφάνεια του οικο¬ 
πέδου. Τυχόν βοηθητικά κτίσματα εντός του οικοπέδου 
προσμετρώνται στον συντελεστή δόμησης και στο ποσο¬ 
στό κάλυψης. 

3. Η τοποθέτηση του κτιρίου στο οικόπεδο γίνεται σύμ¬ 
φωνα με τα εξής κριτήρια: 

α) να μην βλάπτεται ο πολεοδομικός ιστός του οικισμού 
και να τηρηθεί η συνέχεια της οικοδομικής γραμμής. Σε 
περίπτωση διαμόρφωσης αυλής, γίνεται μερική υποχώ¬ 
ρηση του μετώπου της όψης του κτιρίου, 

β) να διαφυλάττονται βασικά σημεία θέας των κοινό¬ 
χρηστων χώρων, 

γ) να διασφαλίζεται, κατάτο δυνατόν, η θεατών ομόρων 
οικοπέδων, 

δ) να μην διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

Για την έγκριση της θέσης του κτιρίου στο οικόπεδο α¬ 
πό τα αρμόδια όργανα του Υπουργείου Αιγαίου, υποβάλ¬ 
λεται πλήρης φωτογραφική απεικόνιση του περιβάλλο¬ 
ντος χώρου του οικοπέδου, δηλαδή των ομόρων οικοπέ¬ 
δων, δρόμων ή κοινοχρήστων χώρων που βρίσκονται σε 
άμεση επαφή με το οικόπεδο. 

4. Τα κτίρια επιβάλλεται να έχουν λιτή γεωμετρική μορ¬ 
φή κατά τα τοπικώς επικρατούντα παραδοσιακά πρότυ¬ 
πα. Η αρχιτεκτονική σύνθεση πρέπει να συμβάλλει στην έ¬ 
νταξη του κτιρίου κατάλληλα στο τοπίο και στον οικισμό 
έτσι ώστε: 

- να προσαρμόζεται στη φυσική μορφολογία του εδά¬ 
φους, 

- να προστατεύεται το ανάγλυφο του τοπίου και να ανα- 
δεικνύεται η χωρική ενότητα του Κάστρου για την Χώρα 
Φολεγάνδρου 

- να διαφυλάττει και εντάσσει αρμονικά τα τυχόν χαρα¬ 
κτηριστικά στοιχεία του φυσικού (δένδρα, βράχοι, κ.λπ.) 
και ανθρωπογενούς περιβάλλοντος 

- η ογκοπλαστική διαμόρφωση του κτιρίου, η διάταξή 
του μέσα στο οικόπεδο και τα μορφολογικά του χαρακτη¬ 
ριστικά να προσαρμόζονται στα παραδοσιακά τοπικά επι¬ 
κροτούντο πρότυπα και στον περιβάλλοντα χώρο. 

5. Ο μέγιστος αριθμός ορόφων των κτιρίων ορίζεται σε 
δύο (2), ενώ το μέγιστο επιτρεπόμενο ύψος ορίζεται σε 
4.50 μ. για μονώροφα κτίρια ή μονώροφο τμήμα κτιρίου 
και σε 7.50 μ. γιά διώροφα κτίρια ή διώροφο τμήμα κτιρί¬ 
ου, ανεξάρτητα από την κλίση του εδάφους. 

Ειδικότερα, στον οικισμό Καραβοστάση, στους τομείς 
Α1 και Β, ο μέγιστος αριθμός ορόφων ορίζεται σε δύο (2) 
και το μέγιστο επιτρεπόμενο ύψος σε 7.50 μ., εφ' όσον η 
κλίση του εδάφους δεν υπερβαίνειτο 25%. Εάν η κλίση εί¬ 
ναι μεγαλύτερη του 25%, τότε επιτρέπεται ένας όροφος 
με μέγιστο ύψος 4.50 μ. 

Το ύψος του κτιρίου ή του κτίσματος μετράται σε κάθε 
σημείο του περιγράμματος της οικοδομής από τη στάθμη 
του φυσικού εδάφους μόνο. Σε περίπτωση που γραμμή 
δόμησης συμπίπτει με το όριο του δρόμου, το ύψος της ό¬ 
ψης επί του δρόμου αυτού μετράται από τη στάθμη της ο¬ 
δού. Η προβολή της όψης του κτιρίου δεν επιτρέπεται να 
υπερβαίνει τον μέγιστο αριθμό ορόφων και το μέγιστο ε¬ 
πιτρεπόμενο ύψος, ανεξάρτητα από την κλίση του φυσι¬ 
κού εδάφους. Υπεράνω του μεγίστου ύψους επιτρέπεται 
μόνον η κατασκευή συμπαγούς στηθαίου ύψους 0.30μ. 
και πλάτους 0.40μ. - 0.60μ. και καπνοδόχων ύψους μέχρι 
1.00 μ. 

6. Ο μέγιστος ενιαίος κτιριακός όγκος δεν επιτρέπεται 
να υπερβαίνει τα 400 κ.μ. για κατοικίες, και τα 800 κ.μ. σε 
περίπτωση τουριστικών εγκαταστάσεων. Η όψη των κτι¬ 
ρίων διαμορφώνεται σε επιμέρους τμήματα που πλησιά¬ 
ζουν τον κάναβο και τις διαστάσεις των παραδοσιακών 
προτύπων, χωρίς να δημιουργείται ενιαίο και συνεχές μή¬ 
κος όψης που να υπερβαίνει τα 10,00 μ. Σε περίπτωση κα¬ 
τασκευής μεγαλύτερου όγκου επιβάλλεται η διάσπαση 
του ενιαίου κτιριακού όγκου. Οι τμηματικοί όγκοι διαχω¬ 
ρίζονται ως προς το ύψος (διαφορά στάθμης) τουλάχι¬ 
στον κατά 0.80 μ. και ως προς την κάτοψη (μετάθεση κα¬ 
τόψεων) τουλάχιστον κατά 1.50 μ. ως προς την μία ή την 
άλλη διεύθυνση. 


Οι όγκοι που διαμορφώνονται μπορούν να βρίσκονται 
είτε σε επαφή μεταξύ τους είτε να συνδέονται με υμιυπαί- 
θριους χώρους ή αυλές, δημιουργώντας ένα ενιαίο και 
συνεκτικό αρχιτεκτονικό σύνολο το οποίο θα εντάσσεται 
στο γύρω φυσικό ή δομημένο περιβάλλον και θα είναι 
σύμφωνο με τα παραδοσιακά τοπικά πρότυπα, μη επιτρε- 
πομένης της δημιουργίας ίσου όγκου ανεξάρτητων και 
διάσπαρτων κτιρίων στο γήπεδο. 

7. Οι εξωτερικοί τοίχοι κατασκευάζονται από λιθοδομή 
επιχρισμένη ή ανεπίχριστη χωρίς τονισμένους αρμούς. Α¬ 
παγορεύεται η οποιουδήποτε είδους επένδυση των εξω¬ 
τερικών όψεων των κτιρίων. 

8. Η στέγαση των κτιρίων γίνεται με επίπεδο δώμα, χω¬ 
ρίς περιμετρικές προεξοχές (μαρκίζες). Το στηθαίο του 
δώματος επιβάλλεται να είναι συμπαγές με ύψος 0,30μ. 
και πλάτος 0.40μ. - 0,60μ. 

9. Τα εξωτερικά ανοίγματα δεν επιτρέπεται να υπερβαί¬ 
νουν το 30% της επιφάνειας των όψεων στις οποίες αντι¬ 
στοιχούν. Η αναλογία πλάτους / ύψους για τα παράθυρα 
ορίζεται σε 1/1,5 ή 1/2, ενώ για τις πόρτες σε 1/2 έως 1/2,5 
για τις μονόφυλλες και 1/1,5 για τις δίφυλλες, με μέγιστο 
πλάτος 1,20μ. 

Η απόσταση μεταξύ διαδοχικών ανοιγμάτων να είναι 
τουλάχιστον 0,50μ., και η απόσταση των ανοιγμάτων από 
τις ακμές του κτιρίου τουλάχιστον 1,00 μ. 

Οι φεγγίτες επιτρέπονται και δεν συμπεριλαμβάνονται 
στην παραπάνω συνολική αναλογία ύψους - πλάτους των 
κουφωμάτων. Δεν επιτρέπονται υπέρθυρα τοξωτά ή αυ¬ 
τόνομοι φεγγίτες. 

Επιβάλλεται η κατασκευή πλαισίων περιμετρικά των α¬ 
νοιγμάτων πλάτους 0.10-0.15 μ. Τα πλαίσια επιτρέπεται 
να είναι επιχρισμένα με λείο σοβά και επιτρέπεται να προ¬ 
εξέχουν 0.01 - 0.02μ. από την επιφάνεια της όψης του κτι¬ 
ρίου. 

Επιτρέπεται η κατασκευή λίθινης προεξοχής (μαρκίζα) 
υπεράνω του πλαισίου των ανοιγμάτων. 

10. Τα κουφώματα επιβάλλεται να είναι ξύλινα ταμπλα- 
δωτά, καρφωτά ή περσιδωτά Τα υαλοστάσια των ανοιγ¬ 
μάτων υποδιαιρούνται με δύο τουλάχιστον οριζόντια καϊ- 
τια κατά την έννοια του ύψους. 

Τα κουφώματα του κτιρίου επιβάλλεται να έχουν ενιαίο 
χρωματισμό, και να είναι μονόχρωμα σε χρώμα μπλε, κα- 
φεκόκκινο, γκρίζο ή πράσινο. Τα μεταλλικά στοιχεία των 
κουφωμάτων (μεντεσέδες κ.λπ.) να είναι απλής μορφής 
και βάφονται στο ίδιο χρώμα με τα κουφώματα. 

Οι αυλόθυρες είναι ξύλινες ή μεταλλικές απλής μορ¬ 
φής, βαμμένες στο χρώμα των κουφωμάτων. Απαγορεύ¬ 
εται η κατασκευή στεγάστρων πάνω από αυτές. 

11. Οι εξώστες σε πρόβολο (μπαλκόνια) σε διώροφα κτί¬ 
ρια κατασκευάζονται από μπετόν ή ξύλο ή σίδερο με ξύ¬ 
λινο δάπεδο, κατά τα τοπικά πρότυπα, και έχουν ορθογω- 
νική κάτοψη. Το πλάτος τους δεν μπορεί να υπερβαίνειτο 
1/10 του πλάτουςτου δρόμου και το μήκος τουςτα 1,20μ. 

Επιτρέπεται η κατασκευή ξύλινων ή σιδερένιων υπο¬ 
στηριγμάτων (φουρούσια) κάτω από το δάπεδο σε όλο το 
πλάτος των εξωστών, τα οποία επιτρέπεται να είναι είτε 
σε επαφή με το δάπεδο του εξώστη είτε υπό γωνία. Τα κτι¬ 
στά ή μαρμάρινα φουρούσια επιτρέπονται μόνο σε περί¬ 
πτωση κατασκευής κτιρίου νεοκλασικού τύπου. 

Οι εξώστες απέχουν από τις ακμές του κτιρίου τουλάχι¬ 
στον 1.00μ. και η μεταξύ τους απόσταση επιβάλλεται να 
είναι τουλάχιστον 1.50μ., ενώ δεν επιτρέπονται οι γωνια¬ 
κοί εξώστες. 

12. Τα στηθαία των εξωστών είναι κτιστά συμπαγή, ή ξύ¬ 
λινα ή σιδερένια απλής μορφής με κάθετα λεπτά στοιχεία 
ορθογωνικής διατομής. Τα ξύλινα βάφονται σε χρώμα α¬ 
νάλογο με αυτό των κουφωμάτων, ενώ στα μεταλλικά 
μπορεί να χρησιμοποιείται και το μαύρο χρώμα. Κιγκλι¬ 
δώματα νεοκλασικού τύπου επιτρέπονται μόνον στα αντί¬ 
στοιχα κτίρια. 

13. Επιτρέπονται τα ανοικτά στεγάδια, σε μέγιστο ύψος 
έως 3.00μ. από τη στάθμη του δρόμου, μετά από έγκριση 
των αρμοδίων υπηρεσιών. 

Επιτρέπονται προστεγάσματα - στέγαστρα από ξύλινο 
σκελετό ορθογωνικής διατομής και επιφάνεια κάλυψης ο¬ 
ριζόντια ή ελαφρώς κεκλιμένη με καλάμια. Στους τομείς Β 
και Β1 του οικισμού της Χώρας και του οικισμού Καραβο¬ 
στάση επιτρέπεται η κάλυψη των στεγάστρων και με ύ¬ 
φασμα λευκού χρώματος. Το μέγιστο ύψος των στεγά¬ 
στρων στον όροφο των κτιρίων δεν επιτρέπεται να υπερ¬ 
βαίνει τα 2.30 μ. 

Απαγορεύεται η κατασκευή καμπύλων προστεγασμά¬ 
των, η χρήση πλαστικών, αλουμινίων, ετερνίτη και αμια- 
ντοτσιμέντου (ελενίτ), καθώς και η τοποθέτηση καθέτων 
προς το έδαφος πετασμάτων. 

14. Τα ανοικτά κλιμακοστάσια επιτρέπονται μόνον από 
το ισόγειο προς τον όροφο. Μπορούν να αποτελούνται α¬ 
πό δύο βραχίονες σε σχήμα Γ εκ των οποίων ο πιο φαρ¬ 
δύς, συμπαγής τοποθετείται πάντα κάθετα προς την όψη 
και το μήκος του δεν επιτρέπεται να ξεπερνά συνολικά αυ¬ 
τό που αντιστοιχεί σε οκτώ συνολικά σκαλιά (ρίχτια). Επι¬ 
τρέπεται η αναστήλωση και η ανακατασκευή κλιμάκων 
που προϋπήρχαν, στην περίπτωση που διαμορφώνονται 
πάνω από διαβατικό (στεγασμένο) πέρασμα. 

Κλίμακες που οδηγούν στο δώμα επιβάλλεται να είναι 
κτιστές και ενσωματωμένες στον όγκο της οικοδομής. 

Τα πατή ματα των κλιμάκων είναι από σχιστόπλακες ή από 
τσιμεντοκονία χρώματος γκρι και τα ρίχτια σοβατισμένα και 
βαμμένα σε χρώμα λευκό. Απαγορεύεται κάθε άλλο υλικό 
επίστρωσης. Τα στηθαία των ανοικτών κλιμάκων επιβάλλε¬ 
ται να είναι είτε κτιστά συμπαγή σοβατισμένα και βαμμένα 
σε χρώμα λευκό, είτε ξύλινα ή σιδερένια απλής μορφής, 
βαμμένα σε χρωματισμούς ανάλογους των κουφωμάτωντα 
ξύλινα και μαύρα τα σιδερένια. Η απόληξη του κτιστού στη¬ 
θαίου επικαλύπτεται με λίθινη πλάκα ή επιχρίεται. 

15. Απαγορεύεταιη δημιουργία τόξων, αψίδων, βάλτων 
ή άλλων διακοσμητικών στοιχείων στην εξωτερική όψη 
των κτιριακών όγκων και στις περιφράξεις των γηπέδων. 

Οι περιτοιχίσεις των γηπέδων και οι τοίχοι αντιστήριξης 
κατασκευάζονται από ξερολιθιά ή λιθοδομή χωρίς τονι¬ 
σμένους αρμούς η οποία μπορεί να παραμείνει ανεπίχρι- 
στη, ενώ κάθε άλλο δομικό στοιχείο επιχρίεται. Το μέγι¬ 
στο ύψος του συμπαγούς τμήματος των περιτοιχίσεων ο¬ 
ρίζεται σε 1.20μ., συμπεριλαμβανομένου του τυχόν 
στηθαίου, και το πάχος του τουλάχιστον σε 0.40μ. 

16. Ο χρωματισμός στις εξωτερικές επιφάνειες των ό¬ 
ψεων του κτιρίου είναι από λευκό υδρόχρωμα ή ασβέστη 
σύμφωνα με τα πρότυπα της περιοχής. Ο χρωματισμός 
τμημάτων ή ολόκληρων των όψεων με άλλο χρώμα εκτός 
από λευκό γίνεται μετά από σύμφωνη γνώμη των αρμό¬ 
διων οργάνων του Υπουργείου Αιγαίου. 

Απαγορεύεται η οποιουδήποτε είδους επένδυση των ε¬ 
ξωτερικών όψεων, όπως με λίθινες πλάκες, κεραμικά πλα¬ 
κάκια, κ.λπ. 

17. Οι καπνοδόχοι είναι ορθογωνικής διατομής κατά τα 
παραδοσιακά πρότυπα της περιοχής. 


Άρθρο 3 

Για τους παραπάνω οικισμούς ισχύουν επίσης τα εξής: 

1. Τα κλιματιστικά, οι ηλιακοί θερμοσίφωνες, οι υδατοδε- 
ξαμενές και άλλες μηχανολογικές εγκαταστάσεις τοποθε¬ 
τούνται σε θέσεις που δεν είναι ορατές από τους κοινόχρη¬ 
στους χώρους, όπως στον ακάλυπτο χώρο των γηπέδων. 

Απαγορεύεται η τοποθέτηση κλιματιστικών επί των ό¬ 
ψεων των κτιρίων. 

2. Επιβάλλεται η διατήρηση και αποκατάσταση των λι¬ 
θόστρωτων δρόμων, πλατειών και σκαλοπατιών επανα¬ 
λαμβάνοντας τον τύπο της λιθόστρωσης και το μέγεθος 
των λίθων. Στις πλακοστρώσεις που γίνονται σε δημόσι¬ 
ους ή σε ιδιωτικούς χώρους επιτρέπεται να επαναλαμβά¬ 
νεται, κατά το δυνατόν, ο χαρακτήρας της πλακόστρω¬ 
σης όπως επικρατεί στον οικισμό ως προς τα σχήματα 
(ορθογωνικά ή ακανόνιστα), τα μεγέθη των πλακών και 
τον τρόπο τοποθέτησής τους. 

3. Επιτρέπεται η επισκευή, αποκατάσταση ή αναστήλω¬ 
ση όλων των παραδοσιακών κατασκευών / κτιρίων ανεξάρ¬ 
τητα αν αυτό αντίκειται στις διατάξεις του παρόντος κατό¬ 
πιν τεκμηριωμένης έρευνας (φωτογραφίες, αποτύπωση 
κ.λπ.) που θα αποδεικνύειτην ακριβή αρχική μορφή τους. 

4. Απαγορεύεται η κατασκευή κτιρίων επί υποστυλωμά¬ 
των (ρίΐοΐίε) καθώς και η ολοκλήρωση των οικοδομικών 
εργασιών στον όροφο πριν την ολοκλήρωση των εξωτε¬ 
ρικών επιχρισμάτων και την τοποθέτηση κουφωμάτων 
στο ισόγειο. 

5. Απαγορεύεται γενικά η εγκατάσταση φωτεινών επι¬ 
γραφών άμεσα ή έμμεσα φωτιζόμενων ανεξαρτήτως εί¬ 
δους ή σχήματος αυτών. Επιτρέπεται μόνον μετά από έ¬ 
γκριση των αρμόδιων οργάνωντου Υπουργείου Αιγαίου η 
ανάρτηση επιγραφών κοινών (μη φωτεινών) επί των προ¬ 
σόψεων των οικοδομών. Οι παραπάνω επιγραφές τοπο¬ 
θετούνται αποκλειστικά παράλληλα προς τις όψεις των 
κτιρίων, πάνω από πόρτες ή παράθυρα και δεν μπορεί να 
είναι μεγαλύτερες του ανοίγματος στο οποίο αντιστοι¬ 
χούν. Οι επιγραφές πρέπει να είναι στην Ελληνική γλώσ¬ 
σα. Επιτρέπεται η μετάφραση του ελληνικού τίτλου μετά 
τα Ελληνικά, υπό τον όρο ότι τα ξενόγλωσσα στοιχεία δεν 
υπερβαίνουν το ήμισυ των Ελληνικών. 

6. Απαγορεύεται η κατασκευή πισίνας σε οικόπεδα ε¬ 
ντός των ορίων των οικισμών. Επιτρέπεται η κατασκευή 
τους μόνο σε τουριστικά συγκροτήματα και μετά από βε¬ 
βαίωση του Δήμου ότι μπορεί να αντιμετωπισθεί η πλή¬ 
ρωση και λειτουργία τους από τα αποθέματα νερού του 
νησιού. Η εσωτερική επένδυση των κατασκευών θα είναι 
χρώματος λευκού ή σε άλλη γήινη απόχρωση. 

7. Κάθε έργο υποδομής που εκτελείται από Οργανισμό 
Κοινής Ωφέλειας (ΔΕΗ, ΟΤΕ, ΕΥΔΑΠ, Τοπική Αυτοδιοίκη¬ 
ση κ.λπ.) και γενικά κάθε εργασία που αφορά στη διαμόρ¬ 
φωση, τροποποίηση, ή ανάπλαση κοινοχρήστων χώρων 
προσαρμόζεται στα παραδοσιακά τοπικά πρότυπα και ε- 
κτελείται μετά από έγκριση της σχετικής μελέτης από τα 
αρμόδια όργανα του Υπουργείου Αιγαίου. Οι Οργανισμοί 
Κοινής Ωφέλειας αναλαμβάνουν με δαπάνες τους την α¬ 
ναμόρφωση και βελτίωση των εγκαταστάσεών τους, ώ¬ 
στε να μη βλάπτεται το περιβάλλον. 

8. Κατά την ανέγερση κτιρίου εντός των ορίων των οικι¬ 
σμών της Χώρας και του Καραβοστάση δεν ισχύουν οι 
διατάξεις του άρθρου 1 του Ν. 960/1979 (Α' 194) που επι¬ 
βάλλουν την υποχρέωση δημιουργίας χώρων στάθμευ¬ 
σης αυτοκινήτων. 

Άρθρο 4 

1. Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ειδικό νομικό καθε¬ 
στώς όπως σε δάση, δασικές εκτάσεις, αρχαιολογικούς 
χώρους. 

2. Σε περίπτωση εφαρμογής του άρθρου 41 του νόμου 
1337/1983 δεν επιτρέπεται υπέρβαση του μέγιστου ύ¬ 
ψους και αριθμού ορόφων που προβλέπονται από το πα¬ 
ρόν διάταγμα για τους οικισμούς αυτούς. 

3. Στους οικισμούς Χώρας και Καραβοστάση ισχύουν οι 
διατάξεις των από 11.5.1989 (Α'345) και από 17.6.1988 (Α' 
504) Π.Δ., αντίστοιχα, μετά οποία έχουν καθοριστεί ειδι¬ 
κοί όροι και περιορισμοί δόμησης για τους παραδοσια¬ 
κούς οικισμούς του Ν. Κυκλάδων, εφόσον από τις διατά¬ 
ξεις του παρόντος δεν προβλέπεται αντίθετη ρύθμιση. 

Άρθρο 5 

1. Καθορίζεται ζώνη προστασίας στον παραδοσιακό οι¬ 
κισμό της Χώρας Φολεγάνδρου και σε ακτίνα 1.000 μ. από 
τα όρια του οικισμού. Στη ζώνη αυτή τα κτίρια οικοδομού- 
νται σύμφωνα με τα μορφολογικά στοιχεία του παραπά¬ 
νω παραδοσιακού οικισμού. Τα αρμόδια όργανα του Υ¬ 
πουργείου Αιγαίου διατυπώνουν σύμφωνη γνώμη για την 
τήρηση των μορφολογικών στοιχείων του οικισμού κατά 
τη χορήγηση κάθε άδειας οικοδομής στη ζώνη αυτή και ε¬ 
λέγχουν κατά τις φάσεις εκτέλεσης των οικοδομικών ερ¬ 
γασιών (ανέγερση, επισκευή, προσθήκη, κατεδάφιση 
κ.λπ.) την τήρηση των όρων της εκδοθείσης οικοδομικής 
αδείας. 

2. Κατάταλοιπά στη ζώνη προστασίας του ανωτέρω πα¬ 
ραδοσιακού οικισμού ισχύουν οι όροι και περιορισμοί δό¬ 
μησης που προβλέπονται από τις κείμενες διατάξεις. 

Άρθρο 6 

1. Εκδίδονται με βάση το προγενέστερο καθεστώς, 


σύμφωνα με την διάταξη του άρθρου 26 του Ν. 2831/ 
2000 (Α' 140), οικοδομικές άδειες που αφορούν αιτήσεις 
που έχουν κατατεθεί μέχρι την έναρξη ισχύος του παρό¬ 
ντος στην αρμόδια Πολεοδομική υπηρεσία για την έκδο¬ 
ση ή αναθεώρηση άδειας οικοδομής με όλα τα στοιχεία 
και δικαιολογητικά που απαιτούνται από τις οικείες δια¬ 
τάξεις. 

2. Εκδίδονται με βάση το προγενέστερο καθεστώς ά¬ 
δειες, που αφορούν ειδικά κτίρια, εφόσον οι σχετικές με¬ 
λέτες έχουν εγκριθεί από τον αρμόδιο φορέα εντός της 
τελευταίας προ της ενάρξεως ισχύος του παρόντος, τριε¬ 
τίας. Οι προϊσχύουσες διατάξεις εφαρμόζονται μόνον ε¬ 
άν η οικοδομική άδεια εκδοθεί ή αναθεωρηθεί σε διάστη¬ 
μα το πολύ ενός έτους από την έναρξη ισχύος του παρό¬ 
ντος. 

Άρθρο 7 

Προσαρτώνται τα διαγράμματα οριοθέτησης των οικι¬ 
σμών Χώρας Φολεγάνδρου και Καραβοστάση, στα οποία 
ορίζονται οι τομείς που αναφέρονται στο άρθρο 1 παρ. 2 
του παρόντος. 

Άρθρο 8 

Τελικές Διατάξεις 

Το παρόν ισχύει από τη δημοσίευσή του στην Εφημερί¬ 
δα της Κυβερνήσεως. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 2 Οκτωβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

ΝIΚΟΣ ΣΗΦΟΥΝΑΚΗΣ 

